Zugspitze
Zugspitze on Saksan korkein vuori, joka kohoaa 2 962 metrin korkeuteen. Se kuuluu Wettersteinin vuoristoon. Zugspitze sijaitsee Saksan (Garmisch-Partenkirchenin piirikunta, Baijerin osavaltio) ja Itävallan (Reutten piirikunta, Tirolin osavaltio) raja-alueella.
Wetterhorn
Wetterhorn on 3 692 metriä korkea Bernin Alpeilla, Sveitsissä sijaitseva vuorenhuippu. Sitä lähellä sijaitsee Grindelwaldin kylä.
Samaan vuoreen kuuluu Wetterhornin lisäksi kaksi muuta läheistä huippua, Mittelhorn (3 704 m) ja Rosenhorn (3 689 m).
Huipulle kiipesivät ensimmäisinä Melchior Bannholzer ja Joh. Jaun 31. elokuuta 1844.